

***ข่าวประชาสัมพันธ์***

**เอสซีจี รับรางวัลยอดเยี่ยมเวที DRIVE AWARD 2019**

**สะท้อนการดำเนินธุรกิจที่มุ่งการเติบโตอย่างยั่งยืน**

**เอสซีจี** โดย **นายปรเมศวร์ นิสากรเสน Vice President – Regional Business ธุรกิจซีเมนต์และผลิตภัณฑ์ก่อสร้าง** เป็นตัวแทนรับรางวัลยอดเยี่ยม (Excellence) ในกลุ่มอุตสาหกรรมอสังหาริมทรัพย์และก่อสร้าง (Property & Construction)จาก **นายสุรพร ดนัยตั้งตระกูล กรรมการผู้ช่วยรัฐมนตรีประจำกระทรวงพลังงาน** ในการประกาศรางวัล **“DRIVE AWARD 2019** **Environment and Sustainability”** ที่จัดขึ้นโดยสมาคมนิสิตเก่าเอ็มบีเอ คณะพาณิชยศาสตร์และการบัญชี จุฬาลงกรณ์มหาวิทยาลัยโดยการพิจารณาของกรรมการผู้ทรงคุณวุฒิว่าเอสซีจีเป็นองค์กรที่มีผลงานประจักษ์แก่สังคมในการขับเคลื่อนสังคมและธุรกิจ โดยให้ความสำคัญกับสิ่งแวดล้อมและความยั่งยืน จากการพิจารณาผลประกอบการที่ดีในปี 2018 การบริหารจัดการองค์กร ร่วมกับ GC Score และ Thailand Sustainability Investment รวมถึงการทำประโยชน์ต่อชุมชน สังคม การดูแลใส่ใจสิ่งแวดล้อม และการประยุกต์ใช้เทคโนโลยีเพื่อสร้างความยั่งยืน

รางวัลดังกล่าวสอดคล้องกับความมุ่งมั่นของเอสซีจีในการดำเนินธุรกิจด้วยความรับผิดชอบ ยึดหลักบรรษัทภิบาล ควบคู่กับการสร้างสมดุลและประโยชน์แก่สังคมและสิ่งแวดล้อม เพื่อให้เกิดความยั่งยืนและบรรลุถึงเป้าหมายการพัฒนาที่ยั่งยืนของโลก โดยการสร้างสรรค์นวัตกรรมสินค้าและบริการเพื่อชีวิตความเป็นอยู่ที่ดีขึ้นของลูกค้า รวมทั้งการนำแนวคิดเศรษฐกิจหมุนเวียน (Circular Economy) มาใช้ยกระดับกระบวนการดำเนินงานตลอดห่วงโซ่คุณค่า (Value Chain) เพื่อสร้างผลกระทบเชิงบวกแก่ผู้มีส่วนได้เสียที่เกี่ยวข้อง อันเป็นรากฐานสำคัญต่อการสร้างความเข้มแข็งทางธุรกิจ รวมถึงเสริมขีดความสามารถทางการแข่งขันในระยะยาว

ทั้งนี้ การมอบรางวัล DRIVE AWARD จัดขึ้นเป็นปีที่ 3 เพื่อประกาศเกียรติคุณแก่องค์กรในสาขาต่างๆ ในแต่ละปี และเป็นแนวทางให้องค์กรอื่นๆ นำไปประยุกต์ใช้ให้เกิดประโยชน์ต่อวงการธุรกิจไทยต่อไป

**ผู้สนใจสามารถติดตามข่าวสารอื่นๆ ของเอสซีจีได้ที่** [**https://scgnewschannel.com**](https://scgnewschannel.com) **/ Facebook:** [**scgnewschannel**](https://facebook.com/scgnewschannel) **/ Twitter:** [**@scgnewschannel**](https://twitter.com/scgnewschannel) **หรือ Line@:** [**@scgnewschannel**](https://line.me/R/ti/p/%40scgnewschannel)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*